Մուգ կանաչ ներկված ազգերը ներկայումս օգտագործում են դինար:   
Բաց կանաչ ներկված ազգերը նախկինում օգտագործել են դինար:   
 Հարավսլավիայի պետությունները ստորին ձախ կողմում են:
**Դինար**, մի քանի երկրներում հիմնական արժույթ, այն պատմականորեն օգտագործվել է տարբեր ժամանակներում։

Ժամանակակից դինարի պատմական նախորդները ոսկե դինարն են, միջնադարյան մուսուլմանական կայսրությունների հիմնական մետաղադրամը, որն առաջին անգամ թողարկվել է Հիջրայի 77 (696-697) թվականին Աբդ ալ-Մալիկ իբն Մարվան խալիֆի կողմից։ Այս բառը ծագել է մ.թ.ա. 211 թվականին առաջին անգամ հատված Հին Հռոմի արծաթե դենարիուս մետաղադրամից։

Արծաթե դինար Սերբիական թագավոր Ստեֆան Ուրոշ I-ի իշխանության ժամանակներից (1243–1276 թվականներ):
Անգլերեն *դինար* բառը արաբերեն دينار (*dīnār*)-ի թարգմանությունն է, որը սիրիական լեզվում (*dīnarā*) փոխ է առնվել հունարեն δηνάριον (*dēnárion*)-ից, որն էլ լատիներեն *dēnārius* բառից է ծագել։

Ոսկե մետաղադրամը, որը հայտնի էր նաև դինարա (*dīnāra*) անունով, Հնդկաստան է ներմուծվել Քուշական կայսրության կողմից 1-ին դարում, որն ընդունվել է Գուպտայի կայսրության և նրան հաջորդողների կողմից մինչև 6-րդ դար։ Ժամանակակից ոսկե դինարը ներկայացնում է ոսկե ձուլակտորի մետաղադրամ, որը մինչ օրս որպես պաշտոնական արժույթ չի թողարկվել որևէ պետության կողմից։

Օրինական վճարամիջոց
-------------------

### Ներկայումս դինար կամ նմանատիպ անվանումներով արժույթ օգտագործող երկրներ

Օմայյան խալիֆայության ոսկե դինար:

| Երկրներ | Արժույթ | ISO 4217 կոդ |
| --- | --- | --- |
| Ալժիր Ալժիր | Ալժիրյան դինար | DZD |
| Բահրեյն Բահրեյն | Բահրեյնյան դինար | BHD |
| Իրաք Իրաք | Իրաքյան դինար | IQD |
| Հորդանան Հորդանան | Հորդանանյան դինար | JOD |
| Քուվեյթ Քուվեյթ | Քուվեյթյան դինար | KWD |
| Լիբիա Լիբիա | Լիբիական դինար | LYD |
| Հյուսիսային Մակեդոնիա Հյուսիսային Մակեդոնիա | Մակեդոնական դինար | MKN (1992–1993)MKD (1993− ) |
| Սերբիա Սերբիա | Սերբիական դինար | RSD
CSD (2003-2006) |
| Թունիս Թունիս | Թունիսյան դինար | TND |

### 20-րդ դարում դինար կոչվող արժույթ նախկինում օգտագործած երկրներ և տարածաշրջաններ

Անգլիական թագավոր Օֆֆայի (Մերսիայի թագավոր) (757–796) մանկուս կամ ոսկե դինար, Աբբասյան խալիֆայության դինարի կրկնօրինակ (774). Այն միավորում է լատինական *OFFA REX* լեգենդը արաբական լեգենդների հետ: (Բրիտանական թանգարան)

| Երկրներ | Արժույթ | ISO 4217 կոդ | Օգտագործվել է | Փոխարինվել է |
| --- | --- | --- | --- | --- |
| Աբու Դաբիի Էմիրություն Աբու Դաբիի Էմիրություն | Բահրենյան դինար | BHD | 1966–1973 | ԱՄԷ դիրհամ |
| Բոսնիա և Հերցեգովինա Բոսնիա և Հերցեգովինա | Բոսնիա և Հերցեգովինայի դինար | BAD | 1992–1998 | Բոսնիա և Հերցեգովինայի փոխարկելի մարկ |
| Խորվաթիա Խորվաթիա | Խորվաթական դինար | HRD | 1991–1994 | Խորվաթական կունա |
| Իրան Իրան | Իրանյան ռիալը բաժանվում էր սկզբում 1250, ապա 100 դինարի |
| Սերբիա Սերբիա | Սերբական դինար | n/a | 1992–1998 | Բոսնիա և Հերցեգովինայի փոխարկելի մարկ |
| Հարավային Եմեն Հարավային Եմեն | Հարավային Եմենի դինար | YDD | 1965–1990 | Եմենի ռիալ |
| Սուդան Սուդան | Սուդանյան դինար | SDD | 1992–2007 | Սուդանյան ֆունտ |
| Հարավսլավիա Հարավսլավիայի թագավորությունՀարավսլավիա ՀարավսլավիաՍերբիա և Չեռնոգորիա Սերբիա և Չեռնոգորիա | Հարավսլավական դինար | YUD (1965–1989)YUN (1990–1992)YUR (1992–1993)YUO (1993)YUG (1994)YUM (1994–2003) | 1918–2003 | n/a |

8-րդ դարի անգլիական արքա Մերսիայի Օֆֆայի պատրաստած աբբասյան դինարների կրկնօրինակները 774 թվականին հատվել են խալիֆ Աբու ալ-Մանսուրի կողմից` դարձերեսին ամփոփված *Offa Rex* մակագրությամբ։ Դրամահատները ակնհայտորեն արաբերեն չգիտեին, քանի որ արաբերեն տեքստը շատ սխալներ է պարունակում։ Նման մետաղադրամները կարող էին արտադրվել Մուսուլմանական Իսպանիայի հետ առևտրի համար։

Ծանոթագրություններ
------------------

1. ↑  Oxford English Dictionary, Second edition, 1989, *s.v.* *dinar*; online version November 2010
2. ↑  Versteegh, C. H. M.; Versteegh, Kees (2001). *The Arabic Language*. Edinburgh University Press. էջ 60. ISBN 978-0-7486-1436-3.
3. ↑  Friedberg, Arthur L.; Friedberg, Ira S. (2009). *Gold Coins of the World: From Ancient Times to the Present*. Coin & Currency Institute. էջ 457. ISBN 978-0-87184-308-1.
4. ↑  Mookerji, Radhakumud (2007). *The Gupta Empire*. Motilal Banarsidass. էջեր 30–31. ISBN 978-81-208-0440-1.
5. ↑  British Museum
6. ↑  Medieval European Coinage By Philip Grierson p.330

Արտաքին հղումներ
----------------

* Malaysia: Kelantan collects Zakat in Shariah money

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դինար (արժույթ)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրիտանիկա · Մեծ կատալոնական · Մեծ կատալոնական · Մեծ նորվեգական · Universalis |

 |